Sesongåpningen i langrenn i Norge 2018 ble arrangert på Beitostølen i november, og Skaanes ble der nummer 18 på 10 km klassisk og nummer 14 på 10 km fri teknikk. Hun debuterte i verdenscupen i langrenn på Beitostølen 8. desember 2018, og hun fikk sine første verdenscuppoeng da hun ble nummer 20 på tremila i Holmenkollen 10. mars 2019. Hun fikk til sammen 140 poeng i Skandinavisk Cup 2018/19, og kom med det på 17.-plass totalt. Hun avsluttet sesongen med NM på ski 2019 del to, der hun fikk to topp 10-plasseringer; hun ble nummer ni på 5 km fri teknikk og nummer seks på 30 km klassisk.